Kalevaladagen
Kalevaladagen, 28. februar, den finske kulturs dag. Dagen har siden 1979 været flagdag i Finland, men har været højtideligholdt inden da. Den markeres med forskellige kulturarrangementer i relation til nationaleposet Kalevala og Elias Lönnrot.
Datoen skyldes, at Elias Lönnrot blev færdig med det håndskrevne manuskript af Kalevala og daterede sit forord den 28.2.1835. Kalevala udkom senere samme år.